80. Սույն որոշման ուժի մեջ մտնելուն հաջորդող 3 ամսվա ընթացքում Հայաստանի Հանրապետության կենտրոնական բանկի խորհրդի 2008 թվականի հունվարի 15-ի թիվ 15-Ն որոշմամբ հաստատված «Ներդրումային ծառայություններ մատուցող անձանց, օպերատորի, Կենտրոնական դեպոզիտարիայի ղեկավարների ու ներդրումային ծառայություններ մատուցող ֆիզիկական անձանց որակավորումը, նրանց մասնագիտական համապատասխանության չափանիշներն ու մասնագիտական որակավորման ստուգման թեմաների ցանկը» կանոնակարգ 4/05-ով սահմանված պահառուի աշխատակցի որակավորում ունեցող անձինք առանց սույն կանոնակարգով նախատեսված կարգով որակավորվելու կարող են աշխատել ֆոնդի պահառուի ղեկավարի և աշխատակցի պաշտոններում` սույն կանոնակարգով սահմանված համապատասխան պաշտոնում գրանցում ստանալուց հետո: Սույն կետում նշված անձինք սույն որոշումն ուժի մեջ մտնելուն հաջորդող 3-րդ ամսվա վերջին օրվա դրությամբ պետք է ունենան համապատասխան պաշտոնի համար սույն կանոնակարգով նախատեսված որակավորում, հակառակ դեպքում նրանք համարվում են համապատասխան որակավորում չունեցող անձինք և չեն կարող շարունակել իրենց պարտականությունների կատարումը համապատասխան պաշտոնում: